  Виталий Пронин Культуралэсь арзэ ортчытон улсын Удмуртиын «Чайковскийлэн дораз егит талантъёс» фестиваль радъяськоз.Туэ фестивале вуозы дуннеысь но Россиысь конкурсъёсын лауреатъёс луэм куать егитъёс. Соос дышетско Москваысь П. Чайковский нимо консерваториын, Гнесинъёс нимо академиын. Егитъёслы П. Чайковскийлэсь но мукет тодмо композиторъёслэсь произведениоссэс быдэстыны юрттоз Удмуртиысь симфонической оркестр.Удмуртиысь Культурая, печатья но иворъёсъя министерствоысь специалист Елена Телицына верамъя, таӵе фестивальёсы ветло искусствоосъя школаосын, крезьгуръя но культурая колледжъёсын дышетскисьёс. Музыкаен вырись нылпиослы со асьсэдыз шедьтыны, быгатонлыксэс азинтыны юрттэ. Пиналъёс тодмо произведениосты мукет сямен адӟыны кутско.Фестиваль куинь нунал кыстӥськоз. 21-тӥ мартэ Вотскинскын педагогикая колледжын, 22-тӥ мартэ Глазовысь «Россия» центрын, 23-тӥ мартэ Ижысь Удмурт театрын концертъёс ортчозы.Ангелина СнигирёваТуспуктэм: Теги: Вотка Глазов Ижкар фестиваль Чайковский  